ᱨᱟᱡᱽ ᱵᱷᱚᱵᱚᱱ, ᱞᱚᱠᱷᱱᱚᱣ

ᱨᱟᱡᱽ ᱵᱷᱚᱵᱚᱱ ᱫᱚ ᱩᱛᱛᱚᱨ ᱯᱨᱚᱫᱮᱥ ᱨᱤᱱᱤᱡ ᱨᱟᱡᱽᱯᱟᱞ ᱟᱜ ᱥᱚᱨᱠᱟᱨᱤ ᱚᱲᱟᱜ ᱠᱟᱱᱟ ᱾ ᱱᱚᱣᱟ ᱫᱚ ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱨᱟᱡᱽᱜᱟᱲ ᱞᱚᱠᱷᱱᱚᱣ ᱨᱮ ᱢᱮᱱᱟᱜᱼᱟ ᱾ ᱞᱚᱠᱷᱱᱚᱣ ᱨᱮ ᱢᱮᱱᱟᱜ ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱨᱟᱡᱽ ᱵᱷᱚᱵᱚᱱ ᱫᱚ ᱒᱐᱐ ᱥᱮᱨᱢᱟ ᱠᱷᱚᱱ ᱦᱚᱸ ᱢᱟᱨᱮ ᱜᱮᱭᱟ ᱾ ᱱᱟᱜᱟᱢ ᱨᱟᱡᱽ ᱵᱷᱚᱵᱚᱱ ᱫᱚ ᱠᱳᱴᱷᱤ ᱦᱟᱭᱟᱛ ᱵᱚᱠᱥ ᱛᱟᱦᱮᱸ ᱠᱟᱱᱟ ᱾ ᱢᱮᱡᱚᱨ ᱡᱮᱱᱮᱨᱟᱞ ᱠᱞᱟᱣᱰ ᱢᱟᱨᱴᱤᱱ ᱫᱚ ᱱᱚᱣᱟ ᱵᱤᱞᱰᱤᱝ ᱨᱮᱱᱟᱜ ᱞᱟᱭ-ᱟᱩᱴ ᱮ ᱪᱤᱛᱨᱟᱹᱣ ᱠᱮᱜᱼᱟ ᱾ ᱑᱗᱙᱘ ᱥᱮᱨᱢᱟ ᱨᱮ, ᱱᱟᱣᱟᱵᱽ ᱟᱥᱚᱯᱷ-ᱩᱫᱽ-ᱫᱚᱣᱞᱟ ᱜᱩᱨ ᱮᱱ ᱛᱟᱭᱚᱢ, ᱤᱥᱴ ᱤᱱᱰᱤᱭᱟ ᱠᱚᱢᱯᱟᱹᱱᱤ ᱫᱚ ᱥᱟᱫᱟᱛ ᱟᱞᱤ ᱠᱷᱟᱱ ᱫᱚ ᱱᱟᱣᱟ ᱨᱟᱡᱟ ᱮ ᱵᱮᱱᱟᱣ ᱠᱮᱫᱮᱭᱟ ᱾ ᱱᱟᱣᱟ ᱨᱟᱡᱟ ᱢᱮᱡᱚᱨ ᱡᱮᱱᱮᱨᱟᱞ ᱠᱞᱟᱩᱰ ᱢᱟᱨᱴᱤᱱ ᱦᱚᱛᱮᱛᱮ ᱭᱩᱨᱳᱯᱤᱭᱚ ᱥᱴᱟᱭᱤᱞ ᱨᱮ ᱵᱮᱱᱟᱣ ᱟᱠᱟᱱ ᱵᱤᱞᱰᱤᱝ ᱵᱷᱟᱹᱜᱤ ᱠᱩᱥᱤ ᱟᱫᱟᱜᱼᱟ ᱾ ᱩᱱᱤᱭᱟᱜ ᱩᱭᱦᱟᱹᱨ ᱞᱮᱠᱟᱛᱮ ᱠᱳᱴᱷᱤ ᱵᱮᱱᱟᱣ ᱨᱮᱱᱟᱜ ᱠᱚᱱᱴᱨᱚᱠᱴ ᱫᱚ ᱢᱮᱡᱚᱨ ᱡᱮᱱᱨᱟᱞ ᱠᱞᱟᱣᱰ ᱢᱟᱨᱴᱤᱱ ᱠᱚ ᱮᱢᱟᱫᱮ ᱛᱟᱦᱮᱸᱫ ᱾ ᱢᱮᱡᱚᱨ ᱡᱮᱱᱮᱨᱟᱞ ᱠᱞᱟᱣᱰ ᱢᱟᱨᱴᱤᱱ ᱫᱚ ᱠᱳᱴᱷᱤ ᱫᱚ ᱟᱡᱟᱜ ᱚᱲᱟᱜ ᱵᱮᱱᱟᱣ ᱞᱮᱫᱼᱟ ᱟᱨ ᱟᱡᱤᱡ ᱥᱤᱠᱩᱨᱤᱴᱤ ᱜᱟᱨᱰ ᱟᱨ ᱟᱡᱟᱜ ᱟᱥᱞᱮᱱᱡᱚᱨ ᱫᱚᱦᱚ ᱞᱟᱹᱜᱤᱫ ᱦᱚᱸ ᱱᱚᱣᱟ ᱵᱤᱞᱰᱤᱝ ᱫᱚᱭ ᱵᱮᱵᱷᱟᱨ ᱞᱮᱫᱼᱟ ᱾ ᱥᱤᱧᱚᱛ ᱥᱫᱤᱥᱚᱢ ᱯᱷᱩᱨᱜᱟᱹᱞ ᱢᱟᱬᱟᱝ ᱨᱮ ᱠᱳᱴᱷᱤ ᱦᱟᱭᱟᱛ ᱵᱚᱠᱥ ᱫᱚ ᱥᱚᱨᱠᱟᱨᱤ ᱚᱲᱟᱜ ᱞᱮᱠᱟᱛᱮ ᱵᱟᱰᱟᱭᱚᱜ ᱠᱟᱱ ᱛᱟᱦᱮᱸᱫ, ᱑᱙᱒᱑ ᱠᱷᱚᱱ ᱑᱙᱔᱗ ᱫᱷᱟᱹᱨᱤᱡ ᱭᱩᱱᱟᱭᱴᱮᱰ ᱯᱨᱚᱵᱷᱮᱱᱥ ᱨᱤᱱᱤᱡ ᱜᱚᱵᱷᱚᱨᱱᱚᱨ ᱟᱜ ᱥᱚᱨᱠᱟᱨᱤ ᱚᱲᱟᱜ ᱛᱟᱦᱮᱸ ᱠᱟᱱᱟ ᱾ ᱯᱷᱩᱨᱜᱟᱹᱞ ᱛᱟᱭᱚᱢ ᱱᱚᱣᱟ ᱨᱮᱱᱟᱜ ᱧᱩᱛᱩᱢ ᱫᱚ ᱨᱟᱡᱽ ᱵᱷᱚᱵᱚᱱ ᱠᱚ ᱫᱚᱦᱚ ᱠᱮᱫᱼᱟ ᱾ ᱫᱚᱞᱟᱱ ᱞᱚᱠᱷᱱᱚᱣ ᱥᱚᱦᱚᱨ ᱨᱮᱱᱟᱜ ᱵᱟᱨ ᱛᱟᱞᱟ ᱢᱚᱦᱚᱞᱱᱩᱢᱟ ᱵᱤᱞᱰᱤᱝ ᱛᱮ ᱜᱷᱮᱨᱟᱣ ᱟᱠᱟᱱ ᱥᱚᱦᱚᱨ ᱨᱮᱱᱟᱜ ᱥᱟᱢᱟᱝ ᱱᱟᱠᱷᱟ ᱨᱮ ᱵᱮᱱᱟᱣ ᱟᱠᱟᱱᱟ ᱾ ᱦᱟᱭᱟᱛ ᱵᱚᱠᱥ ᱨᱮᱱᱟᱜ ᱢᱮᱱᱮᱛ ᱫᱚ ᱦᱩᱭᱩᱜ ᱠᱟᱱᱟ ᱡᱤᱭᱚᱱ ᱮᱢᱚᱜᱤᱡ ᱾ ᱤᱥᱴ ᱤᱱᱰᱤᱭᱟ ᱠᱚᱢᱯᱟᱹᱱᱤ ᱦᱚᱛᱮᱛᱮ ᱵᱮᱱᱟᱣ ᱟᱠᱟᱱ ᱚᱲᱟᱜ ᱫᱚ ᱥᱤᱧᱚᱛ ᱨᱮᱱᱟᱜ ᱟᱹᱨᱤᱪᱟᱹᱞᱤ ᱠᱷᱚᱱ ᱵᱷᱮᱜᱟᱨ ᱜᱮ ᱛᱟᱦᱮᱸ ᱠᱟᱱᱟ ᱟᱨ ᱱᱚᱣᱟ ᱫᱚᱞᱟᱱ ᱠᱚᱫᱚ ᱠᱳᱴᱷᱤ ᱠᱚ ᱢᱮᱛᱟᱜ ᱠᱟᱱ ᱛᱟᱦᱮᱸᱫ ᱾ ᱑᱘᱗᱓ ᱥᱟᱞ ᱨᱮ ᱥᱚᱨ ᱡᱚᱨᱡᱽ ᱠᱩᱯᱚᱨ ᱟᱜ ᱫᱤᱥᱟᱹ ᱩᱫᱩᱜ ᱛᱮ ᱱᱟᱯᱟᱭ ᱛᱟᱥᱟᱫ ᱴᱟᱺᱰᱤ, ᱡᱷᱟᱨᱱᱟ ᱟᱨ ᱱᱟᱯᱟᱭ ᱫᱩᱲᱩᱵ ᱞᱟᱹᱜᱤᱫ ᱠᱩᱴᱨᱤ ᱠᱚᱦᱚᱸ ᱵᱮᱱᱟᱣ ᱟᱠᱟᱱᱟ ᱾ ᱑᱙᱐᱗ ᱥᱟᱞ ᱨᱮ ᱱᱚᱣᱟ ᱠᱳᱴᱷᱤ ᱨᱮᱱᱟᱜ ᱢᱤᱫ ᱦᱟᱹᱴᱤᱧ ᱨᱟᱹᱯᱩᱫ ᱠᱟᱛᱮ ᱟᱨ ᱱᱚᱣᱟ ᱨᱮ ᱢᱤᱫᱴᱟᱹᱝ ᱵᱚᱞᱨᱩᱢ ᱦᱚᱸ ᱵᱮᱱᱟᱣ ᱮᱱᱟ ᱾ ᱵᱚᱞᱨᱚᱢ ᱫᱚ ᱱᱤᱛᱚᱜ ᱢᱤᱫᱴᱟᱹᱝ ᱰᱟᱭᱱᱤᱝ ᱦᱚᱞ ᱠᱟᱱᱟ ᱾ ᱥᱟᱹᱠᱷᱭᱟᱹᱛ ᱵᱟᱦᱨᱮ ᱡᱚᱱᱚᱲ ᱩᱛᱛᱚᱨ ᱯᱨᱚᱫᱮᱥ ᱨᱤᱱᱤᱡ ᱯᱚᱱᱚᱛ ᱜᱚᱢᱠᱮ Archived ᱒᱐᱒᱔-᱐᱗-᱐᱖ at the Wayback Machine.